赴桂陽道中喜晴書事
作者：陳傅良
朝代：宋

paragraphs: 十日九雨垂垂雪，馬僵僕病泥乘橇。
披衣闖戶得星月，喜有耻向妻兒說。
耳根久與朝鷄別，熟睡八年謀未拙。
乞米作糜蒙被啜，客來午漏家僮出。
如今兒噭妻愁絕，我縱喜晴心已折。
可以藝麻多筍蕨，苟有一丘吾計决。
奈何諸公廝役皆豪傑，尚愛舂陵老元結。